**ΕΝΟΤΗΤΑ 7**

**Η Φιλική Εταιρεία και η κήρυξη της ελληνικής επανάστασης στις παραδουνάβιες ηγεμονίες**

**Α.Η ίδρυση και η ανάπτυξη της Φιλικής Εταιρείας**

# 1. Να δώστετε τον ορισμό της Φιλικής Εταιρείας:

Η Φιλική Εταιρεία ήταν μια *μυστική οργάνωση* που σκοπό είχε να προετοιμάσει την επανάσταση των Ελλήνων. Δημιουργήθηκε στην Οδησσό της Ρωσίας το 1814 με πρωτεργάτες τους Σκουφά, Τσακάλωφ, Ξάνθο.

***2. Ποιες είναι οι δυσκολίες που αντιμετώπιζε;***

*1.*      Η διασπορά του ελληνισμού σε μεγάλο γεωγραφικό χώρο.

*2.*      Η ανάγκη διατήρησης μεγάλης μυστικότητας.

*3.*      Η υπερνίκηση των δισταγμών των Ελλήνων.

*4.*      Η κινητοποίηση ανθρώπων διαφορετικών κοινωνικών ομάδων.

***3. Ποιες ήταν οι ευνοϊκές προϋποθέσεις για το έργο της;***

1.      Τα εσωτερικά προβλήματα της Οθωμανικής Αυτοκρατορίας.

2.      Η διάδοση των ιδεών της γαλλικής επανάστασης μεταξύ των Ελλήνων.

*3.*      Η ωρίμανση του αιτήματος για τη δημιουργία ανεξάρτητου ελληνικού κράτους.

***4. Ποια είναι τα στοιχεία  της οργάνωσής της;***

*1.*      Δοκιμασία υποψηφίων μελών για κάποιο διάστημα.

*2.*      Ένταξη στην οργάνωση και όρκος πίστης σε αυτήν.

*3.*      Προβλεπόμενη τιμωρία για τους παραβάτες ο θάνατος.

*4.*      Χρήση ψευδώνυμων και επικοινωνία με κρυπτογραφικό αλφάβητο.

***5.Σε ποιους απευθυνόταν ώστε να γίνουν μέλη της;***

1.      Αρχικά σε πλούσιους εμπόρους.

2.      Έπειτα σε όλες τις κοινωνικές ομάδες.

3.      Γυναίκες γίνονταν δεκτές σπάνια.

***6. Ποια ήταν η ηγεσία της:***

Η ηγεσία της, η Αόρατη Αρχή, παρέμενε μυστική και ανατέθηκε στον Αλέξανδρο Υψηλάντη, αξιωματικό του ρωσικού στρατού, ο οποίος ανακηρύχθηκε Γενικός Επίτροπος της Αόρατης Αρχής.

**Β. Η κήρυξη της ελληνικής επανάστασης στις Ηγεμονίες**

***1. Ποιοι είναι οι λόγοι για τους οποίους η επανάσταση ξεκίνησε από τις παραδουνάβιες ηγεμονίες;***

1.      Δεν υπήρχε εκεί οθωμανικός στρατός.

2.      Η περιοχή ήταν κοντά στα σύνορα με τη Ρωσία.

3.      Θα μπορούσαν να βοηθήσουν την επανάσταση διάφοροι Βαλκάνιοι ηγέτες.

***2. Πότε έχουμε την έναρξη της επανάστασης, πού και από ποιον;***

Ο Υψηλάντης κήρυξε την επανάσταση στο **Ιάσιο** της Βλαχίας στις **24 Φεβρουαρίου**του**1821**.

***3. Ποια είναι τα προβλήματα που αντιμετώπισε το κίνημα του Υψηλάντη;***

1.      Οι πλούσιοι Έλληνες των Ηγεμονιών δεν βοήθησαν.

2.      Η στρατολόγηση δεν προχωρούσε

3.      Ο Τσάρος αποκήρυξε την επανάσταση και επέτρεψε την εισοδο τουρκικού στρατού για την καταστολή της.

4.      Ο Πατριάρχης Γρηγόριος Ε΄ αναγκάστηκε να αφορίσει τους επαναστάτες.

*5.*      Ο τοπικός ηγέτης Βλαντιμηρέσκου θεωρήθηκε προδότης και εκτελέστηκε.

*4****. Ποιο είναι το τέλος της επανάστασης στις Ηγεμονίες;***

Μετά την ήττα στο Δραγατσάνι ο Υψηλάντης συνελήφθη στην Αυστρία, και η επανάσταση απέτυχε.

**Παραθέματα:-εργασίες**  
**1.Ο Μακρυγιάννης αφηγείται τη μύησή του στη Φιλική Εταιρία**

Πήγα.Κατεβάζει τις εικόνες όλες και μ’ορκίζει και αρχισυνάγει να με βάλει εις μυστήριον.Αφού προχώρησεν,τότε ορκίστηκα ότι δε θα μαρτυρήσω κανενού.Όμως να μου δώσει καιρό,οκτώ ημέρες,να συλλογιστώ,αν είμαι άξιος γι’αυτό το μυστήριο και αν μπορώ να ωφελήσω να το λάβω ή να κάτζω.Είναι σα να μην το ξέρω ολότελα.Πήγα,στοχάστηκα και τάβαλα όλα ομπρός μου και σκοτωμόν και κιντύνους και αγώνες-θα τα πάθω δια την ελευθερία της πατρίδος μου και της θρησκείας μου.Πήγα και του είπα:’’Είμαι άξιος’’,του φίλησα το χέρι,ορκίστηκα.Τον περικάλεσα να μη μου μαρτυρήσει τα σημεία της κατήχησης,ότ’είμαι νέος και να μην αντέσω και λυπηθώ τη ζωή μου και προδώσω και κιντυνέψει η πατρίς.

Μακρυγιάννης,Απομνημονεύματα

α.Ποιά ήταν η διαδικασία μύησης στη Φιλική Εταιρία σύμφωνα με τη μαρτυρία του Μακρυγιάννη;

β.Τί ζήτησε ο Μακρυγιάννης από τους μυητές του και γιατί;

**2.Επιστολή αξιωματικού του Ιερού Λόχου λίγο πριν τη μάχη στο Δραγατσάνι.**

Δεν έχω πλέον υποδήματα.Τα πόδια μου κατεξεσχίσθησαν.Κοιμούμαι μέσα σε θανατηφόρα τέλματα.Ζω με καρπούς.Σπανίως ευρίσκω ένα ξερό κομμάτι ψωμί.Αλλ’αι στερήσεις αύται μου είναι γλυκείαι.Ο βίος αυτός μου αρέσει.Από παιδί δεν ονειρευόμουν άλλο από την ημέρα της ανεξαρτησίας μας.Ευρίσκομα δια πρώτην φορά επικεφαλής ελευθέρων ανθρώπων,οι οποίοι δε με φορτώνουν με μάταιους τίτλους,οι οποίοι μου δίδουν το γλυκύ του αδελφού όνομα…Χαίρετε!...Θα ιδωθώμεν;…Πού;…Ο Θεός το ξεύρει!

Ποια αντίθεση εντοπίζετε ανάμεσα στον τρόπο ζωής του νεαρού Ιερολοχίτη και στην ψυχολογική του κατάσταση;Να δικαιολογήσετε την απάντησή σας.

**3.Ο ρόλος της Φιλικής Εταιρίας στην προετοιμασία του Αγώνα**

Η ίδρυση της Φιλικής Εταιρίας αποτελεί τη σπουδαιότερη πολιτική ενέργεια του υπόδουλου ελληνισμού,όπως και η οργάνωση της ελληνικής επανάστασης το κορύφωμα μια μακράς σειράς πράξεων ανυπακοής και ανταρσίας προς την οθωμαική κυριαρχία.Η θετική αποτίμηση του έργου της Φιλικής Εταιρίας δεν οφείλεται μόνο στο γεγονός ότι δι’αυτής οργανώθηκε επιτυχώς η αντιοθωμανική εθνική επαάσταση των Ελλήνων,αλλά κυρίως,γιατί μέσα σε πνεύμα νεωτερικότητας τέθηκε το ζήτημα αποκατάστασης με νέους όρους.Θεωρήθηκε δηλαδή η εθνική αποκατάσταση των Ελλήνων ζήτημα εθνικού ενδιαφέροντος και ελληνικής ευθύνης και όχι ,όπως θα συνέβαινε παλαιότερα,ένα ζήτημα που θα λυνόταν στο πλαίσιο μιας απελευθερωτικής δραστηριότητας κάποιας ευρωπαϊκής δύναμης.(…)Η Φιλική Εταιρία προτείνει την αυτοτελή και αυτοδύναμη οργάνωση του αγώνα.

Β.Παναγιωτόπουλος,Η Φιλική Εταιρία

•Γιατί ο ιστορικός αξιολογεί την ίδρυση της Φιλικής Εταιρίας ως τη σπουδαιότερη πολιτική ενέργεια του υπόδουλου ελληνισμού;

•Ποια νέα αντίληψη έφερε η Φιλική Εταιρία για την οργάνωση του απελευθερωτικού αγώνα των Ελλήνων;

**4.Υποθέστε ότι ανήκετε στη Φιλική Εταιρία.Με ποιόν τρόπο θα στρατολογούσατε νέα μέλη για την οργάνωση;**

**5.Ποιές ήταν κατά τη γνώμη σας οι συνέπειες της εξέγερσης κατά μήκος του Δούναβη από τον Αλέξανδρο Υψηλάντη;**